stanford-oval/wikipedia huggingface dataset:
ม่าน
ประเภท

รูปแบบม่านที่ทำจากผ้ามีหลายประเภท อาทิ
ม่านจีบ
ม่านลอน
ม่านพับ
ม่านตาไก่
ม่านที่ทำจากวัสดุที่ไม่ใช้ผ้า ได้แก่
ม่านปรับแสง
ม่านม้วน (ผลิตจากใยสังเคราะห์)
มู่ลี่
ม่านที่ทำจากวัสดุที่ผลิตจากธรรมชาติ เช่น
ม่านมู่ลี่ไม้ไผ่
ความมั่นคงสาธารณะ

สมาชิกของรีพับลิกันการ์ดแห่งฌ็องดาร์เมอรีแห่งชาติฝรั่งเศส
ความมั่นคงสาธารณะ หรือ ความปลอดภัยสาธารณะ (อังกฤษ: public security หรือ public safety) คือการป้องกันและคุ้มครองจากเหตุการณ์ที่อาจเป็นอันตรายต่อความปลอดภัยของประชาชนจากอันตราย การบาดเจ็บ หรือความเสียหายต่อทรัพย์สิน มักดำเนินการโดยรัฐบาลของรัฐเพื่อให้แน่ใจว่ามีการคุ้มครองพลเมือง บุคคลในอาณาเขต องค์การ และสถาบันของตนจากภัยคุกคามต่อความเป็นอยู่ การอยู่รอด และความเจริญรุ่งเรือง
ปัญหาความปลอดภัยสาธารณะที่เขตอำนาจศาลของเทศบาล เทศมณฑล ภูมิภาค หรือรัฐบาลกลางอาจจัดการ ได้แก่ อาชญากรรม (ตั้งแต่ความผิดทางอาญาไปจนถึงอาชญากรรมร้ายแรง) เพลิงไหม้โครงสร้าง เพลิงไหม้ เหตุฉุกเฉินทางการแพทย์ อุบัติภัยหมู่ ภัยพิบัติ การก่อการร้าย และข้อกังวลอื่นๆ
องค์การด้านความปลอดภัยสาธารณะ คือองค์กรที่ดำเนินการด้านความปลอดภัยสาธารณะ โดยทั่วไปองค์กรเหล่านี้ประกอบด้วยหน่วยงานบริการฉุกเฉินและผู้ตอบสนองเหตุการณ์ฉุกเฉิน เช่น เจ้าหน้าที่บังคับใช้กฎหมาย บริการดับเพลิง บริการการแพทย์ฉุกเฉิน กองกำลังรักษาความมั่นคง และกองกำลังทหาร องค์การเหล่านี้มักดำเนินการโดยรัฐบาล แม้ว่าจะมีองค์การความปลอดภัยสาธารณะเอกชนอยู่บ้างหากเป็นไปได้
กรอบการทำงาน

ขบวนการอาชญากรรมและการก่อการร้ายระหว่างประเทศแทบไม่สามารถหยุดยั้งได้ด้วยอุปสรรคทางภูมิศาสตร์ ภาษา หรือการเงิน อุปสรรคเหล่านี้มีส่วนอย่างมากที่ทำให้ความมั่นคงสาธารณะกลายเป็นประเด็นทางการเมืองและเศรษฐกิจที่สำคัญทั้งในระดับประเทศและระดับนานาชาติ การเมือง องค์การสาธารณะ และธุรกิจ ต่างร่วมมือกันอย่างใกล้ชิดเพื่อรับประกันความมั่นคงสาธารณะและรักษาสภาพแวดล้อมที่มั่นคงเพื่อความเจริญรุ่งเรืองทางเศรษฐกิจ
แม้ว่าความปลอดภัยสาธารณะจะส่งผลอย่างมากต่อความน่าดึงดูดใจของสถานที่ ผลผลิตที่ได้จากประชากร และความสำเร็จโดยรวมของเศรษฐกิจ แต่ภาคส่วนนี้มักประสบปัญหาจากงบประมาณที่ต่ำ ทรัพยากรที่จำกัด และระบบข้อมูลที่ไม่เพียงพอ เหตุการณ์ใหญ่ ๆ โรคระบาด อุบัติเหตุร้ายแรง ภัยพิบัติทางสิ่งแวดล้อม และการโจมตีของผู้ก่อการร้ายเป็นภัยคุกคามต่อความปลอดภัยสาธารณะและความสงบเรียบร้อย
อย่างไรก็ตาม ตำรวจ ตำรวจสหพันธรัฐ และหน่วยงานด้านชายแดนยังคงต้องรับประกันความปลอดภัยของประเทศในฐานะเงื่อนไขเบื้องต้นพื้นฐานสำหรับกลไกความสามารถทางการเมืองภายในประเทศที่ดำเนินการได้ คุณภาพและขอบเขตของภัยคุกคามที่อาจเกิดขึ้นได้เปลี่ยนแปลงไปอย่างมาก และงานและกรอบงานทั่วไปสำหรับตำรวจ ตำรวจสหพันธรัฐ และหน่วยงานด้านชายแดนก็เปลี่ยนแปลงไปด้วย
องค์การด้านความปลอดภัยสาธารณะ > ระดับชาติ

หน่วยงานบังคับใช้กฎหมายของรัฐบาลกลาง
หน่วยสืบสวนอาชญากรรม
หน่วยยามชายแดน
ฌ็องดาร์เมอรี
กระทรวงหรือกรมมหาดไทย กระทรวงยุติธรรม หรือกระทรวงความปลอดภัยสาธารณะ
องค์การด้านความปลอดภัยสาธารณะ > ระดับภูมิภาค

ตำรวจเทศมณฑล
สำนักงานนายอำเภอหรือตำรวจ
ตำรวจรัฐ หรือ ตำรวจจังหวัด
องค์การด้านความปลอดภัยสาธารณะ > ระดับท้องถิ่น

หน่วยตำรวจ
หน่วยดับเพลิง
บริการการแพทย์ฉุกเฉิน
รัฐบาลท้องถิ่น
สำนักงานกิจการสาธารณะเทศบาล
ภาคส่วนย่อย > บังคับใช้กฎหมาย

ตำรวจแห่งชาติหรือตำรวจรัฐบาลกลาง
ตำรวจระดับภูมิภาค ระดับรัฐ และระดับท้องถิ่น
ภาคส่วนย่อย > แบ่งปันข่าวกรองและข้อมูล

บริการข่าวกรอง
บริการสืบสวน
บริการกิจลับ
ภาคส่วนย่อย > ฉุกเฉิน

บริการการแพทย์ฉุกเฉิน
หน่วยดับเพลิง
ตำรวจ
เจ้าหน้าที่พิทักษ์ป่า
ไลฟ์การ์ดความปลอดภัยทางทะเล
การค้นหาและกู้ภัย
ภาคส่วนย่อย > ยุติธรรม

ศาล
ตุลาการ
ลูกขุน
นักกฎหมาย และ ทนายแก้ต่าง
นิติวิทยาศาสตร์
กระทรวงยุติธรรม
ผู้ควบคุมนักโทษ
ภาคส่วนย่อย > ภายใน

หน่วยงานชายแดนและท่าเรือ
หน่วยยามฝั่ง
หน่วยศุลกากร
กองกำลังรักษาดินแดน
ภาคส่วนย่อย > เทคนิค

การควบคุมฝูงชน
การปราบจลาจล
องค์การ

| --- | --- |
 แบ่งตามชาติ ในออสเตรเลีย, สถาบันความปลอดภัยสาธารณะแห่งออสเตรเลีย, สำนักงานตำรวจสหพันธ์ออสเตรเลีย  ในบราซิล, สำนักงานเลขาธิการความปลอดภัยสาธารณะแห่งชาติ  ในแคนาดา, สำนักงานความปลอดภัยสาธารณะแห่งแคนาดา  ในฝรั่งเศส, คณะกรรมการความปลอดภัยสาธารณะ  ในญี่ปุ่น, คณะกรรมการความปลอดภัยสาธารณะแห่งชาติ (ญี่ปุ่น)  ในเกาหลีใต้, กระทรวงมหาดไทยและความปลอดภัย (เกาหลีใต้)  ในสหราชอาณาจักร, กระทรวงอนามัย (ไอร์แลนด์เหนือ)  ในสหรัฐ, กระทรวงความมั่นคงภายในสหรัฐ, กระทรวงความปลอดภัยสาธารณะ  ในมองโกเลีย, คณะกรรมการฉุกเฉินแห่งรัฐ (มองโกเลีย)  การรักษาความปลอดภัยท่าอากาศยาน  สมาคมเจ้าหน้าที่สื่อสารความปลอดภัยสาธารณะ-ระหว่างประเทศ  การป้องกันภัยฝ่ายพลเรือน  ไซเรนป้องกันภัยฝ่ายพลเรือน  โพรโทคอลการแจ้งเตือนทั่วไป  คณะกรรมาธิการความปลอดภัยสินค้าอุปโภคบริโภคสหรัฐ  การจัดการภาวะฉุกเฉิน  หมายเลขโทรศัพท์ฉุกเฉิน  การดับเพลิง  การเฝ้าระวังอาชญากรรมในละแวกบ้าน:  ความปลอดภัยด้านอาหาร  กราเดียนแองเจิล  แนวปฏิบัติเพื่อความปลอดภัยที่ดี  องค์การบริหารความปลอดภัยการจราจรบนทางหลวงแห่งชาติสหรัฐ  ภัยธรรมชาติ  บริเวณอันตรายซึ่งห้ามเข้า  อาชีวอนามัยและความปลอดภัย  สำนักงานจัดการเหตุฉุกเฉิน  อุปกรณ์ป้องกันส่วนบุคคล  ตำรวจ  สาธารณสุข  เครือข่ายความปลอดภัยสาธารณะ  ความเสี่ยง  ความปลอดภัยด้านจราจรทางถนน  วิศวกรรมความปลอดภัย  เซฟตี้ลิท
ดูเพิ่ม

ความมั่นคงแห่งมาตุภูมิ
ความมั่นคงภายใน
ความยุติธรรม
หน่วยงานบังคับใช้กฎหมาย
ความมั่นคงทางสังคม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ความมั่นคงสาธารณะ
Murray N. Rothbard: The Public Sector, III: Police, Law, and the Courts aus For a New Liberty: The Libertarian Manifesto
บริการฉุกเฉิน ณ ที่เกิดเหตุในเมืองแบรมป์ตัน รัฐออนแทรีโอ แคนาดา
เทปเปน—!!!

| --- | --- |
เทปเปน—!!!
てっぺんっ!!! (Teppen—!!!)
มังงะ
เขียนโดย: อินูจุน
วาดภาพโดย: นามามูงิ
สำนักพิมพ์: บูชิโรด
นิตยสาร: บูชิโรดรายเดือน
กลุ่มเป้าหมาย: โชเน็ง
วางจำหน่ายตั้งแต่: 8 มกราคม พ.ศ. 2564 – ปัจจุบัน
จำนวนเล่ม: 3
อนิเมะโทรทัศน์
เทปเปน—!!!!!!!!!!!!!!! ลาฟฟิงทิลยูคราย
กำกับโดย: ชินจิ ทากามัตสึ (หัวหน้า) โทชิโนริ วาตายาเบะ
เขียนบทโดย: จุน คูมาไง
ดนตรีโดย: Technoboys Pulcraft Green-Fund
สตูดิโอ: Drive
ถือสิทธิ์โดย: ครันชีโรลล์
เครือข่าย: Tokyo MX, CTV, SUN, HTB
ฉาย:  2 กรกฎาคม พ.ศ. 2565  –  24 กันยายน พ.ศ. 2565
ตอน: 12
เทปเปน—!!! (ญี่ปุ่น: てっぺんっ!!!; โรมาจิ: Teppen—!!!) เป็นซีรีส์มังงะญี่ปุ่น เขียนเรื่องโดยอินูจุน และวาดภาพโดยนามามูงิ อิงจากกลุ่ม เซยู ซัง-ชิไม ทีม Y ซึ่งมาจากการรวมตัวของนักพากย์หญิง 3 คนคือมิโกอิ ซาซากิ, ไอมิ และ อายาซะ อิโต  ตีพิมพ์ในนิตยสารบูชิโรดรายเดือน นิตยสารมังงะแนวโชเน็งของสำนักพิมพ์บูชิโรดตั้งแต่เดือนมกราคม พ.ศ. 2564 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 3  ซีรีส์อนิเมะโทรทัศน์ดัดแปลงโดยสตูดิโอ Drive ชื่อเรื่องว่า เทปเปน—!!!!!!!!!!!!!!! ลาฟฟิงทิลยูคราย ออกอากาศตั้งแต่เดือนกรกฎาคมถึงกันยายน พ.ศ. 2565
ตัวละคร > วัยซ่าเฮฮา

วัยซ่าเฮฮา (ヤングワイワイ, Yan Wai-Wai) กลุ่มตลกมันไซตัวแทนของภูมิภาคคันไซ
ตัวละคร > เซเลบริชา

เซเลบริชา (セレブリ茶, Cereburi-cha) กลุ่มตลกมันไซตัวแทนของภูมิภาคโทไก
ตัวละคร > แดนคนเถื่อน

แดนคนเถื่อน (あくだれ王国, Akudare О̄koku)  กลุ่มตลกมันไซตัวแทนของภูมิภาคคันโต
ตัวละคร > ชินเรียคุชะ

ชินเรียคุชะ (シンリャクシャ, Shinryakusha) กลุ่มตลกมันไซตัวแทนของฮกไกโด
ตัวละคร > กระสุนนินจาสาว

กระสุนนินจาสาว (弾丸クノイチ, Dangan Kunoichi) กลุ่มตลกมันไซตัวแทนของภูมิภาคคันไซ
สื่อ > มังงะ

เทปเปน—!!! เขียนเรื่องโดยอินูจุน และวาดภาพโดยนามามูงิและได้รับการตีพิมพ์ในนิตยสาร บูชิโรดรายเดือน นิตยสารมังงะแนวโชเน็งของสำนักพิมพ์บูชิโรดตั้งแต่เดือนมกราคม พ.ศ. 2564  และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 3
| # | วันที่ออกจำหน่าย | ISBN |
| --- | --- | --- |
| 1 |  26 สิงหาคม พ.ศ. 2564 | 978-4-04-899490-3 |
| 2 |  20 มกราคม พ.ศ. 2565 | 978-4-04-899508-5 |
| 3 |  8 กรกฎาคม พ.ศ. 2565 | 978-4-04-899527-6 |
สื่อ > อนิเมะ

อนิเมะโทรทัศน์ได้รับการประกาศทำอนิเมะโดยใช้ชื่อเรื่องว่า เทปเปน—!!!!!!!!!!!!!!! ลาฟฟิงทิลยูคราย ในวันที่ 6 มกราคม พ.ศ. 2564 ผลิตโดยสตูดิโอ Drive อนิเมะกำกับโดยโทชิโนริ วาตายาเบะ โดยมีชินจิ ทากามัตสึ เป็นหัวหน้าผู้กำกับ, จุน คูมาไงรับหน้าที่เขียนบทและดูแลสคริปต์, โยชิยูโกะ โอคุโบะรับหน้าที่ออกแบบตัวละคร และ Technoboys Pulcraft Green-Fund รับหน้าที่แต่งเพลง อนิเมะออกอากาศตั้งแต่วันที่ 2 กรกฎาคม ถึงวันที่ 24 กันยายน พ.ศ. 2565 ทางช่อง Tokyo MX, CTV, SUN, และ HTB เพลงเปิดคือ "Teppen— Tengoku ~TOP OF THE LAUGH!!!~" ร้องโดย Teppen— All Stars ยูนิตที่ประกอบด้วยสมาชิกหลัก 15 คน ในขณะที่เพลงปิดคือ "Ahatte Teppen" ร้องโดยเมย์น ครันชีโรลได้ลิขสิทธิ์อนิเมะเรื่องนี้
สืบเนื่องจากการลอบสังหารชินโซ อาเบะ เมื่อวันที่ 8 กรกฎาคม พ.ศ. 2565 มีการประกาศว่าตอนที่ 2 ที่วางแผนจะออกอากาศในวันที่ 9 กรกฎาคม พ.ศ. 2565 ถูกยกเลิกเนื่องจากมีโครงเรื่องเกี่ยวกับการลอบสังหาร และข้ามไปยังตอนที่ 3 ในสัปดาห์ต่อมาแทน ตอนที่ 2 กลับมาออกอากาศอีกครั้ง โดยออกอากาศในวันที่ 10 กันยายน พ.ศ. 2565 นอกจากนี้ จะมีการจัดทำตอนพิเศษที่ได้รับทุนจากเมืองมินะมิชิมาบาระ หากการระดมทุนสำเร็จ
แหล่งข้อมูลอื่น

เว็บไซต์ทางการของมังงะ (ในภาษาญี่ปุ่น)
เว็บไซต์ทางการของอนิเมะ (ในภาษาญี่ปุ่น)
เทปเปน—!!! (มังงะ) ที่เครือข่ายข่าวอนิเมะ
หินออบซิเดียน

หินออบซิเดียน
หินออบซิเดียน (obsidian) เกิดจากการระเบิดอย่างรุนแรงของภูเขาไฟ  เกิดจากหินหนืดที่มีซิลิกาสูงมากทำให้มีความหนืดสูง  ทำให้เกิดการอัดตัวของแก๊สและกลายเป็นสาเหตุของการระเบิดที่รุนแรง  ทำให้ลาวาแข็งตัวลงอย่างรวดเร็วผลึกแร่จึงไม่มีเวลาตกผลึก จึงเป็นหินที่มีผลึกเล็กมากหรือแทบไม่มีผลึก ลักษณะคล้ายแก้ว หินออบซิเดียนจึงถูกเรียกว่าแกรนิตเนื้อแก้ว  ลักษณะหินมักมีสีดำเนื้อหินละเอียด  มีความแข็งและขอบคม  ในยุคโบราณมีการนำหินออบซิเดียนมาทำเป็นอาวุธ ในหินออบซิเดียนที่สัมผัสกับน้ำก็จะทำให้เกิดผลึกเส้นใยสีขาว กระจายคล้ายเกล็ดหิมะ ในประเทศไทยมีการพบน้อยมาก
หวานใจนายหุ่นยนต์

| หวานใจนายหุ่นยนต์ |
| --- | --- |

ประเภท: ละครโทรทัศน์
สร้างโดย: บริษัท ปรากฏการณ์ดี จำกัด
เขียนโดย: บทประพันธ์ : เล่าเต็ง บทโทรทัศน์ : อภิวัฒน์ เล่าสกุล
กำกับโดย: ชลวิชฐ์ จิรายุเจริญศักดิ์
แสดงนำ: พงศกร โตสุวรรณ พรชดา เครือคช
ผู้ประพันธ์ดนตรีแก่นเรื่อง: เพลง อยากเป็นหวานใจ -  พงศกร โตสุวรรณ พรชดา เครือคช
จำนวนตอน: 18 ตอน
การผลิต
ความยาวตอน: 45 นาที
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: 12 พฤศจิกายน พ.ศ. 2560 – 13 มกราคม พ.ศ. 2561
หวานใจนายหุ่นยนต์  เป็นละครแนวโรแมนติก ผลิตโดย บริษัท ปรากฏการณ์ดี จำกัด กำกับโดย ชลวิชฐ์ จิรายุเจริญศักดิ์ ดัดแปลงและรีเมคจากละครเรื่อง โรบอทยอดรัก ที่เคยออกอากาศทางช่อง 7 เมื่อ พ.ศ. 2553 บทประพันธ์ เล่าเต็ง-บทโทรทัศน์ อภิวัฒน์ เล่าสกุล นำแสดงโดย พงศกร โตสุวรรณ,พรชดา เครือคช ออกอากาศทุกวันเสาร์-อาทิตย์ เวลา 09:00 - 09:45 น. เริ่มตอนแรกวันที่ 12 พฤศจิกายน พ.ศ. 2560−13 มกราคม พ.ศ. 2561 ต่อจากเรื่องว่าความตามรัก
เรื่องย่อ

ปรียา หรือ เปรี้ยว (พรชดา เครือคช) ครูสาวจากโรงเรียนหนองมะเดื่อวิทยาได้รับเลือกให้เป็นตัวแทนจากประเทศไทยมาที่เกาหลี เพื่อดูงานและเทคโนโลยีจากการร่วมทุนระหว่างรัฐบาลไทยกับบริษัทดีเอไอ แต่ก็เกิดเรื่องขึ้น เมื่อกระเป๋าไหลมากระแทกขาเธอ จนกระทั่งมีชายคนหนึ่งวิ่งเข้ามาบอกเธอว่าห้ามแตะต้อง เธอไม่ไว้ใจคิดว่าเขาคือขโมย ทั้งสองยื้อแย่งกันจนกระเป๋าตกกระแทกพื้น เผยให้เห็นว่าสิ่งที่อยู่ภายในคือหัวของมนุษย์ เปรี้ยวแจ้งตำรวจว่าชายคนนั้นคือฆาตกร มีหัวของมนุษย์อยู่ในกระเป๋าและนั่นทำให้เขาถูกตำรวจจับทันที โดยเปรี้ยวไม่รู้เลยว่าแท้ที่จริงเขาคือ ปาร์คจีซุน (พงศกร โตสุวรรณ) ลูกชายของ ปาร์ควังชอง ประธานบริษัทดีเอไอ ส่วนหัวมนุษย์ที่อยู่ในกระเป๋านั่นก็คือ หัวเทียมที่นำมาใส่ให้กับเอ็มอีวัน หุ่นยนต์ที่ใช้เทคโนโลยีขั้นสูง แต่โชคดีที่ ฮยอนจา (พิมพาภรณ์ เสริมพณิชกิจ) เลขาสาวสวยมาบอกความจริงให้กับทางตำรวจฟังและประกันตัวเจ้านายออกไป
นักแสดง

พงศกร โตสุวรรณ รับบท ปาร์คจีซุน
พรชดา เครือคช รับบท ปรียา / เปรี้ยว
ณรงค์ฤทธิ์ รัตนภักดี รับบท  บุญเหลือ
พิมพาภรณ์ เสริมพณิชกิจ รับบท ฮยอนจา
นันทศัย พิศลยบุตร รับบท จักรินทร์
ภัทรานิษฐ์ คำกำพุด รับบท หญ้าหวาน
กฤตย์ อัทธเสรี รับบท เศวต
เวนย์ ฟอลโคเนอร์ รับบท เสี่ยฉั่ว
เทวินธวิ์ คุณารัตนวัฒน์ รับบท ฉ่าย
วีรินท์ นาคะวรงค์ รับบท ครูหมวย
หมวย ชวนชื่น รับบท  กระเต็น
โอโม่ อาร์สยาม รับบท หมู่หัน
ชาลี ดีเด็ด รับบท หมู่นะ
นักแสดง > นักแสดงรับเชิญ

อาทิตย์ ตั้งวิบูลย์พาณิชย์ รับบท ตูน (รับเชิญ)
ด.ช.ภคพล ตัณฑ์พาณิชย์ รับบทเป็น น้องกบ (รับเชิญ)
ด.ญ.ชินารดี อนุพงษ์ภิชาติ รับบทเป็น น้ำหวาน (รับเชิญ)
การตอบรับ > เรตติ้ง

| ตอนที่ | ออกอากาศ | เรตติ้งทั่วประเทศ |
| --- | --- | --- |
| 1 | 12 พฤศจิกายน พ.ศ. 2560 | 3.7 |
| 2 | 18 พฤศจิกายน พ.ศ. 2560 | 4.2 |
| 3 | 19 พฤศจิกายน พ.ศ. 2560 | 4.1 |
| 4 | 25 พฤศจิกายน พ.ศ. 2560 | 3.9 |
| 5 | 26 พฤศจิกายน พ.ศ. 2560 | 4.1 |
| 6 | 2 ธันวาคม พ.ศ. 2560 | 5.1 |
| 7 | 3 ธันวาคม พ.ศ. 2560 | 5.0 |
| 8 | 9 ธันวาคม พ.ศ. 2560 | 4.0 |
| 9 | 10 ธันวาคม พ.ศ. 2560 | 6.9 |
| 10 | 16 ธันวาคม พ.ศ. 2560 | 7.9 |
| 11 | 17 ธันวาคม พ.ศ. 2560 | 6.5 |
| 12 | 23 ธันวาคม พ.ศ. 2560 | 6.0 |
| 13 | 24 ธันวาคม พ.ศ. 2560 | 7.3 |
| 14 | 30 ธันวาคม พ.ศ. 2560 | 6.9 |
| 15 | 31 ธันวาคม พ.ศ. 2560 | 4.9 |
| 16 | 6 มกราคม พ.ศ. 2561 | 7.6 |
| 17 | 7 มกราคม พ.ศ. 2561 | 7.7 |
| 18 (ตอนจบ) | 13 มกราคม พ.ศ. 2561 | 8.9 |
|  | เรตติ้งเฉลี่ย (18 ตอน) |  |
แหล่งข้อมูลอื่น

ละครหวานใจนายหุ่นยนต์ เก็บถาวร 2021-09-25 ที่ เวย์แบ็กแมชชีน
เรื่องย่อละครหวานใจนายหุ่นยนต์ | ช่อง 7
เรื่องย่อละครหวานใจนายหุ่นยนต์ | Bugaboo.TV
หวานใจนายหุ่นยนต์ ที่สยามโซน
เรื่องย่อหวานใจนายหุ่นยนต์ เก็บถาวร 2017-11-10 ที่ เวย์แบ็กแมชชีน
วิกฤติร้ายสัตว์โลกน่ารัก

ซีรีส์มังงะญี่ปุ่น
| --- | --- |
วิกฤติร้ายสัตว์โลกน่ารัก

カワイスギクライシス (Kawaisugi Kuraishisu)
ชื่อภาษาอังกฤษ: Too Cute Crisis
แนว: บันเทิงคดีแนววิทยาศาสตร์สุขนาฏกรรม
มังงะ
เขียนโดย: มิตสึรุ คิโดะ
สำนักพิมพ์: ชูเอชะ
สำนักพิมพ์ภาคภาษาไทย: สยามอินเตอร์คอมิกส์
ในเครือ: จัมป์คอมิกส์ SQ.
นิตยสาร: จัมป์สแควร์
กลุ่มเป้าหมาย: โชเน็ง
วางจำหน่ายตั้งแต่: 4 ตุลาคม พ.ศ. 2562 – ปัจจุบัน
จำนวนเล่ม: 8 (ญี่ปุ่น) 3 (ไทย) (หนังสือ)
อนิเมะโทรทัศน์
กำกับโดย: จุง ฮาโตริ
เขียนบทโดย: อายะ ซัตสึกิ
ดนตรีโดย: ชุง นาริตะ ยูซูเกะ เซโอะ
สตูดิโอ: ซินเนอร์จีเอสพี
เครือข่าย: Tokyo MX, BS Asahi, Kansai TV
เครือข่ายภาษาไทย: ปีลีปีลี
ฉาย:  7 เมษายน พ.ศ. 2566  –  23 มิถุนายน พ.ศ. 2566
ตอน: 12 (รายชื่อตอน)
 สถานีย่อยการ์ตูนญี่ปุ่น
วิกฤติร้ายสัตว์โลกน่ารัก (ญี่ปุ่น: カワイスギクライシス; โรมาจิ: Kawaisugi Kuraishisu; แปลว่า "วิกฤตน่ารักเกินไป") เป็นซีรีส์มังงะญี่ปุ่น แต่งเรื่องและวาดภาพโดยมิตสึรุ คิโดะ  ตีพิมพ์ในนิตยสารจัมป์สแควร์ของสำนักพิมพ์ชูเอชะตั้งแต่เดือนตุลาคม พ.ศ. 2562 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 8 เมื่อเดือนตุลาคม พ.ศ. 2566 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสตูดิโอซินเนอร์จีเอสพี ออกอากาศตั้งแต่เดือนเมษายนถึงมิถุนายน พ.ศ. 2566
เนื้อเรื่อง

ลิซ่า ลูน่าเป็นมนุษย์ต่างจากจักรวรรดิอวกาศอาซาทอสซึ่งมีอารยธรรมขั้นสูงและมีดาวเคราะห์จำนวนมากใต้อาณัติ ลิซ่าเดินทางมาสำรวจดาวโลกในฐานะสมาชิกคณะสำรวจเพื่อรวบรวมข้อมูลในการรุกราน ในตอนแรกเธอต้องการจะทำลายโลกเนื่องจากเห็นว่าอารยธรรมของโลกอยู่ในระดับต่ำมาก แต่ก็เริ่มเปลี่ยนใจคิดแผนใหม่หลังได้แวะคาเฟ่แมวและพบเข้ากับแมว สิ่งมีชีวิตที่ "น่ารักเกินไป" และไม่พบในดาวดวงอื่นในจักรวาล
สื่อ > มังงะ

ซีรีส์มังงะ วิกฤติร้ายสัตว์โลกน่ารัก แต่งเรื่องและวาดภาพโดยมิตสึรุ คิโดะ ตีพิมพ์ในนิตยสารจัมป์สแควร์ของสำนักพิมพ์ชูเอชะตั้งแต่วันที่ 4 ตุลาคม พ.ศ. 2562 หนังสือมังงะรวมเล่ม (ทังโกบง) เล่มแรกวางจำหน่ายในวันที่ 3 เมษายน พ.ศ. 2563 วิดีโอวอยซ์คอมิก 4 วิดีโอฉายทางช่องยูทูบทางการของจัมป์สแควร์ระหว่างเดือนกรกฎาคมถึงตุลาคม พ.ศ. 2564 เพื่อโปรโมตซีรีส์ โดยยูมิริ ฮานาโมริพากย์เสียงเป็นลิซ่า ลูน่า หนังสือมังงะรวมเล่มวางจำหน่ายถึงเล่มที่ 8 เมื่อเดือนตุลาคม พ.ศ. 2566
มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
สื่อ > มังงะ > หนังสือมังงะ

| # | วันที่ออกจำหน่าย | ISBN |
| --- | --- | --- |
| 1 |  3 เมษายน พ.ศ. 2563 | 978-4-08-882262-4 |
| 2 |  2 ตุลาคม พ.ศ. 2563 | 978-4-08-882442-0 |
| 3 |  2 เมษายน พ.ศ. 2564 | 978-4-08-882605-9 |
| 4 |  4 ตุลาคม พ.ศ. 2564 | 978-4-08-882811-4 |
| 5 |  4 เมษายน พ.ศ. 2565 | 978-4-08-883084-1 |
| 6 |  4 ตุลาคม พ.ศ. 2565 | 978-4-08-883265-4 |
| 7 |  4 เมษายน พ.ศ. 2566 | 978-4-08-883457-3 |
| 8 |  4 ตุลาคม พ.ศ. 2566 | 978-4-08-883672-0 |
สื่อ > อนิเมะ

ซีรีส์อนิเมะโทรทัศน์ดัดแปลงผลิตโดยสตูดิโอซินเนอร์จีเอสพีมีการประกาศสร้างในวันที่ 27 กันยายน พ.ศ. 2565 ซีรีส์อนิเมะกำกับโดยจุง ฮาโตริ เขียนบทโดยอายะ ซัตสึกิ ออกแบบตัวละครโดยมายูมิ วาตานาเบะ แต่งดนตรีประกอบโดยชุง นาริตะและยูซูเกะ เซโอะ และยูมิริ ฮานาโมริกลับมารับบทพากย์เป็นลิซ่า ลูน่า ออกอากาศตั้งแต่วันที่ 7 เมษายนถึง 23 มิถุนายนทางช่องโตเกียวเอ็มเอ็กซ์และเครือข่ายอื่น ๆ เพลงเปิดชื่อเพลงว่า "สเปซแคตบิกแบง" (スペースキャットビッグバン, Supēsu Kyatto Bigguban) ร้องโดยโชงากูเซ ส่วนเพลงปิดชื่อเพลงว่า "เนียนโบรี เดอ ม็อฟฟี!!" (にゃんぼりーdeモッフィー!!, Nyanborī de Moffī!!) ร้องโดยวงไดอาล็อก+
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรีบอร์ดโดย  | วันฉายเดิม  |
| --- | --- | --- | --- | --- | --- |
| 1 | "เป็นไปไม่ได้" ถอดเสียง: "Arienai" (ญี่ปุ่น: アリエナイ) | ชูจิ ไซโต | อายะ ซัตสึกิ | จุง ฮาโตริ | 7 เมษายน 2566 (2566-04-07) |
| 2 | "ออกไปไม่ได้" ถอดเสียง: "Derarenai" (ญี่ปุ่น: デラレナイ) | ฮิเดกิ ทากายามะ | อายะ ซัตสึกิ | คูนิฮิซะ ซูงิชิมะ | 14 เมษายน 2566 (2566-04-14) |
| 3 | "ไม่ยกให้" ถอดเสียง: "Yuzuranai" (ญี่ปุ่น: ユズラナイ) | มายุ นูมายามะ | อายะ ซัตสึกิ | จุง ฮาโตริ | 21 เมษายน 2566 (2566-04-21) |
| 4 | "ไม่เข้าใจ" ถอดเสียง: "Wakaranai" (ญี่ปุ่น: ワカラナイ) | ทากาโตชิ ซูซูกิ | อายะ ซัตสึกิ | ฮิโตยูกิ มัตสึอิ | 28 เมษายน 2566 (2566-04-28) |
| 5 | "ถูกใจ" ถอดเสียง: "Okinimesu" (ญี่ปุ่น: オキニメス) | ไทกิ นิชิมูระ | สึบาซะ อากาโนมิยะ | คูนิฮิซะ ซูงิชิมะ | 5 พฤษภาคม 2566 (2566-05-05) |
| 6 | "คาปิบารา" ถอดเสียง: "Kapibarama" (ญี่ปุ่น: カピバラマ) | ฮิเดกิ ทากายามะ | อายะ ซัตสึกิ | จุง ฮาโตริ | 12 พฤษภาคม 2566 (2566-05-12) |
| 7 | "กลับมาซะ" ถอดเสียง: "Kikanseyo" (ญี่ปุ่น: キカンセヨ) | ยาซูอากิ ฟูจิอิ | อายะ ซัตสึกิ | เค็นอิจิ นิชิดะ | 19 พฤษภาคม 2566 (2566-05-19) |
| 8 | "โชคชะตานำพาให้มาเจอ" ถอดเสียง: "Meguriai" (ญี่ปุ่น: メグリアイ) | ชูจิ ไซโต | อายะ ซัตสึกิ | ฮิโตยูกิ มัตสึอิ | 26 พฤษภาคม 2566 (2566-05-26) |
| 9 | "คนไร้ตัวตน" ถอดเสียง: "Hikagemono" (ญี่ปุ่น: ヒカゲモノ) | ไทกิ นิชิมูระ | อายะ ซัตสึกิ | คูนิฮิซะ ซูงิชิมะ | 2 มิถุนายน 2566 (2566-06-02) |
| 10 | "ยอดนิยม" ถอดเสียง: "Daininki" (ญี่ปุ่น: ダイニンキ) | เรียว โอกูโบะ | สึบากิ อากาโนมิยะ | ฮิโตยูกิ มัตสึอิ | 9 มิถุนายน 2566 (2566-06-09) |
| 11 | "เหล่านักรบ" ถอดเสียง: "Senshi-tachi" (ญี่ปุ่น: センシタチ) | เค็นอิจิ นิชิดะ | อายะ ซัตสึกิ | ฮิโตยูกิ มัตสึอิ | 16 มิถุนายน 2566 (2566-06-16) |
| 12 | "น่ารักเกินไป" ถอดเสียง: "Kawaisugi" (ญี่ปุ่น: カワイスギ) | ทากาโตชิ ซูซูกิ | อายะ ซัตสึกิ | จุง ฮาโตริ | 23 มิถุนายน 2566 (2566-06-23) |
การตอบรับ

ในปี พ.ศ. 2563 ซีรีส์มังงะวิกฤติร้ายสัตว์โลกน่ารักเป็นหนึ่งในเรื่องที่ได้รับการเสนอชื่อ 50 เรื่องในรางวัลมังงะถัดไปครั้งที่ 6 ในสาขาสิ่งพิมพ์
แหล่งข้อมูลอื่น

เว็บไซต์ทางการของมังงะที่จัมป์สแควร์ (ญี่ปุ่น)
เว็บไซต์ทางการของอนิเมะ (ญี่ปุ่น)
อนิเมะ วิกฤติร้ายสัตว์โลกน่ารัก ที่ปีลีปีลี
วิกฤติร้ายสัตว์โลกน่ารัก (มังงะ) ที่เครือข่ายข่าวอนิเมะ
วิกฤติร้ายสัตว์โลกน่ารัก ที่อินเทอร์เน็ตมูวีเดตาเบส
| ด ค กซินเนอร์จีเอสพี |
| --- | --- |
ซีรีส์ทางโทรทัศน์:  Princess Comet (2544–2545)  เจ้าหญิงเงือกน้อย (2546–2547)  Mermaid Melody Pichi Pichi Pitch Pure (2547)  Panda-Z (2547)  อิทธิฤทธิ์พิชิตมายา (2548–2550)  คิราริ สาวใสหัวใจเกินร้อย (2549–2552)  Shinseiki Duel Masters Flash (2549–2550)  ฮายาเตะ พ่อบ้านประจัญบาน (2550–2551)  ถนนนักสู้ สู่ทีมเบสบอล (2550–2553, #79–154)  Zettai Karen Children (2551–2552)  ซุปเปอร์! หัวหน้าห้องสาวเจ้าเสน่ห์ (2552–2553)  เมทัลไฟท์ เบย์เบลด (2552–2553)  ครอสเกม (2552–2553)  Gokujō! Mecha Mote Iinchō Second Collection (2553–2554)  Beyblade: Metal Masters (2553–2554)  สแกนทูโก ซิ่งสะท้านจักรวาล (2553–2554)  Beyblade: Metal Fury (2554–2555)  B-Daman Crossfire (2554–2555)  ปีศาจน้อยมาโอะ (2554–2557)  Beyblade: Shogun Steel (2555)  BeyWheelz (2555)  B-Daman Fireblast (2555–2556)  นักซิ่งดริฟท์สายฟ้า ซีซัน 5 (2555–2556)  Beast Saga (2556)  BeyWarriors: BeyRaiderz (2557)  นักซิ่งดริฟท์สายฟ้า ซีซัน 6 (2557)  BeyWarriors: Cyborg (2557–2558)  ศึกเดือด 5 วิพลิกชะตา (2564)  เรื่องเล่าของสาวน้อยยุคไทโช (2564)  รักอลวนคนสลับบ้าน (2565)  วิกฤติร้ายสัตว์โลกน่ารัก (2566)  เกิดใหม่ทั้งทีขอสร้างอาณาจักรด้วยขนมหวาน (2566)  จะคนไหนก็แฟนสาว ฤดูกาลที่ 2 (2566)  คุณวายร้ายกับวันหยุดสบาย ๆ ของเขา (2567)  สลัดรวมมิตรคนเพี้ยนหลุดโลก (2567)  ซาโยนาระ ริวเซย์, คอนนิจิวะ จินเซย์ (2567)  คุโรอิวะ เมดากะ ไม่เข้าใจความน่ารักของฉันเลย (2568) 
ภาพยนตร์:  Metal Fight Beyblade vs the Sun: Sol Blaze, the Scorching Hot Invader (2553)  Happy ComeCome (2558)  Gō-chan. ~Moco to Koori no Ue no Yakusoku~ (2561)  Animation x Paralympic: Harigane Service (2565) 
โอวีเอ/โอเอ็นเอ:  Zettai Karen Children (2553)  มนตราช็อกโกแลต (2554–2556)  อลเวงรักหนุ่มสุดฮอต (2554–2556)  Ijime (2555)  Age 12 (2557–2559)
อำเภอค้อวัง

| อำเภอค้อวัง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Kho Wang
คำขวัญ: ค้อวังเมืองน่าอยู่ ถิ่นหลวงปู่มหาแปลง แหล่งข้าวปลาลุ่มน้ำชี ประเพณี ล้วนงดงาม เลื่องลือนามผลิตภัณฑ์
แผนที่จังหวัดยโสธร เน้นอำเภอค้อวัง
พิกัด: 15°22′4″N 104°21′28″E﻿ / ﻿15.36778°N 104.35778°E﻿ / 15.36778; 104.35778
ประเทศ:  ไทย
จังหวัด: ยโสธร
พื้นที่
 • ทั้งหมด: 150 ตร.กม. (60 ตร.ไมล์)
ประชากร (2564)
 • ทั้งหมด: 25,211 คน
 • ความหนาแน่น: 168.07 คน/ตร.กม. (435.3 คน/ตร.ไมล์)
รหัสไปรษณีย์ : 35160
รหัสภูมิศาสตร์: 3507
ที่ตั้งที่ว่าการ: ที่ว่าการอำเภอค้อวัง หมู่ที่ 7  ถนนพลไว-ยางชุมน้อย ตำบลค้อวัง อำเภอค้อวัง จังหวัดยโสธร 35160
 ส่วนหนึ่งของสารานุกรมประเทศไทย
ค้อวัง เป็นอำเภอหนึ่งของจังหวัดยโสธร โดยเป็นอำเภอที่ตั้งอยู่ทิศใต้สุดของจังหวัด
ที่ตั้งและอาณาเขต

อำเภอค้อวังตั้งอยู่ทางทิศใต้สุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอมหาชนะชัย
ทิศตะวันออก ติดต่อกับอำเภอเขื่องใน (จังหวัดอุบลราชธานี)
ทิศใต้ ติดต่อกับอำเภอยางชุมน้อยและอำเภอราษีไศล (จังหวัดศรีสะเกษ)
ทิศตะวันตก ติดต่อกับอำเภอราษีไศล (จังหวัดศรีสะเกษ) และอำเภอมหาชนะชัย
ประวัติ

เดิมพื้นที่ตั้งของตัวอำเภอค้อวัง คือ "บ้านโนนค้อ" อยู่ในเขตตำบลฟ้าห่วน อำเภอมหาชนะชัย ต่อมามีพระภิกษุรูปหนึ่งชื่อ "วัง" เดินทางมาจากอำเภอกันทรารมย์ จังหวัดศรีสะเกษ ได้มาบำเพ็ญพรตอยู่ที่บ้านโนนค้อ พระภิกษุรูปนี้เป็นที่เลื่อมใสศรัทธาของประชาชนในหมู่บ้านและหมู่บ้านใกล้เคียงเป็นอย่างยิ่ง ราษฏรจึงอพยพมาตั้งบ้านเรือนอยู่ที่บ้านโนนค้อ เป็นกลุ่มเป็นก้อนและใช้ชื่อหมู่บ้านใหม่ว่า "บ้านค้อวัง" จนกระทั่งปัจจุบัน
ต่อมาท้องที่อำเภอมหาชนะชัย จังหวัดยโสธร มีอาณาเขตกว้างขวาง แบ่งการปกครองออกเป็น 11 ตำบล 108 หมู่บ้าน การปกครองไม่ทั่วถึง โดยเฉพาะท้องที่ตำบลฟ้าห่วน ตำบลกุดน้ำใส และตำบลน้ำอ้อม  อีกทั้ง 3 ตำบลนี้ระยะทางห่างไกลจากที่ตั้งอำเภอ การคมนาคมติดต่อกับอำเภอไม่สะดวกและลำบาก มีโจรผู้ร้ายชุกชุม เพื่อแบ่งภาระการปกครองและเป็นการพัฒนาบ้านเมืองให้เจริญยิ่งขึ้น เพื่อคุ้มครองสวัสดิภาพและอำนวยความสะดวกแก่ประชาชน จึงได้ขอแยกจากอำเภอมหาชนะชัยตั้งเป็นกิ่งอำเภอค้อวัง เมื่อวันที่ 2 มิถุนายน พุทธศักราช 2518 แบ่งการปกครองออกเป็น 3 ตำบล คือ ตำบลฟ้าห่วน ตำบลกุดน้ำใส ตำบลน้ำอ้อม รวมทั้งสิ้น 30 หมู่บ้าน ต่อมาได้ยกฐานะเป็นอำเภอเมื่อวันที่ 26 มีนาคม พุทธศักราช 2522 และได้แบ่งเขตการปกครองในขณะนั้นออกเป็น 4 ตำบล คือ ตำบลฟ้าห่วน ตำบลกุดน้ำใส ตำบลน้ำอ้อม และตำบลค้อวัง
การแบ่งเขตการปกครอง > การปกครองส่วนภูมิภาค

อำเภอค้อวังแบ่งพื้นที่การปกครองออกเป็น 4 ตำบล 45 หมู่บ้าน
| 0 | 1 | 2 | 3 | 4 |
| --- | --- | --- | --- | --- |
| 1. |  | ฟ้าห่วน |  | (Fa Huan) |
| 2. |  | กุดน้ำใส |  | (Kut Nam Sai) |
| 3. |  | น้ำอ้อม |  | (Nam Om) |
| 4. |  | ค้อวัง |  | (Kho Wang) |
การแบ่งเขตการปกครอง > การปกครองส่วนท้องถิ่น

ท้องที่อำเภอค้อวังประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลตำบลค้อวัง ครอบคลุมพื้นที่บางส่วนของตำบลค้อวัง
องค์การบริหารส่วนตำบลฟ้าห่วน ครอบคลุมพื้นที่ตำบลฟ้าห่วนทั้งตำบล
องค์การบริหารส่วนตำบลกุดน้ำใส ครอบคลุมพื้นที่ตำบลกุดน้ำใสทั้งตำบล
องค์การบริหารส่วนตำบลน้ำอ้อม ครอบคลุมพื้นที่ตำบลน้ำอ้อมทั้งตำบล
องค์การบริหารส่วนตำบลค้อวัง ครอบคลุมพื้นที่ตำบลค้อวัง (เฉพาะนอกเขตเทศบาลตำบลค้อวัง)
บุคคลสำคัญ

พระวิสุทธิญาณเมธี วิ. (ไพบูลย์ กตปุญฺปโญ ป.ธ.๗) ผู้ช่วยเจ้าอาวาสวัดพิชยญาติการามวรวิหาร และประธานสำนักสงฆ์วิสุทธิธรรมิการาม
หลวงปู่พระมหาแปลง ปคุโณ ป.ธ.๗ อดีตเจ้าคณะอำเภอค้อวัง พระผู้พัฒนาและก่อตั้งอำเภอค้อวัง
สถานที่ท่องเที่ยว

โบราณสถานดอนธาตุ บ้านผิผ่วน
อ่างเก็บน้ำห้วยพระบาง
ทางหลวงแผ่นดินหมายเลข 3195

|  ทางหลวงแผ่นดินหมายเลข 3195 |
| --- | --- |
ถนนโพธิ์พระยา – ท่าเรือ
ข้อมูลของเส้นทาง
ความยาว: 33.357 กิโลเมตร (20.727 ไมล์)
ประวัติ
ทางแยกที่สำคัญ
ปลายทางทิศตะวันตกเฉียงใต้:  ทล.340 ใน อ.เมือง จ.สุพรรณบุรี
 :    ทล.357 ใน อ.เมือง จ.สุพรรณบุรี 
ปลายทางทิศตะวันออกเฉียงเหนือ:  ทล.3064 ใน อ.เมือง จ.อ่างทอง
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 3195 สายสุพรรณบุรี–ป่างิ้ว เป็นส่วนหนึ่งของถนนที่รู้จักกันทั่วไปว่า ถนนโพธิ์พระยา–ท่าเรือ เป็นทางหลวงแผ่นดินขนาด 4 ช่องจราจร ระยะทาง 33.357 กิโลเมตร เริ่มกิโลเมตรที่ 0 บริเวณทางแยกโพธิ์พระยา ตำบลโพธิ์พระยา อำเภอเมืองสุพรรณบุรี จังหวัดสุพรรณบุรี มุ่งหน้าไปทางตะวันออก เข้าสู่จังหวัดอ่างทอง ผ่านอำเภอสามโก้ ผ่านตัวอำเภอวิเศษชัยชาญ โรงพยาบาลวิเศษชัยชาญ (ทางเข้าด้านทิศเหนือ) ผ่านจุดตัดทางแยกวิเศษชัยชาญ กับทางหลวงแผ่นดินหมายเลข 3454 จากนั้นมุ่งขึ้นไปทางทิศตะวันออก ผ่านวัดนางในธัมมิการาม ข้ามแม่น้ำน้อย ที่ตำบลศาลเจ้าโรงทอง ผ่านทางเข้าวัดม่วง ตำบลหัวตะพาน เข้าเขตอำเภอเมืองอ่างทอง และสิ้นสุดบนทางหลวงแผ่นดินหมายเลข 3064 ที่ทางแยกป่างิ้ว ตำบลป่างิ้ว เป็นเส้นทางควบคุมของแขวงทางหลวงสุพรรณบุรีที่ 1 และ แขวงทางหลวงอ่างทอง